KINNITATUD

 Turvateenistuse kutseala kutsekomisjoni

22.09.2020 otsusega

Kehtivuse algus 01.01.2021

**TURVAJUHT, TASE 5**

**HINDAMISSTANDARD**

|  |  |
| --- | --- |
| **Kutsestandardi nimetus** ja **EKR tase** | Turvajuht, tase 5 |

**Sisukord:**

1. Üldine teave
2. Hindamiskriteeriumid
3. Hindamismeetodid ja nende kirjeldus
4. Hindamise korraldamise protseduurid
5. Juhised ja vormid hindajale
6. Lisad
7. **Üldine teave**

Käesolev hindamisstandard on koostatud Turvajuht, tase 5 kutseeksami läbiviimise korraldamiseks, eesmärgiga võimaldada Turvajuht, tase 5 kutse esmataotlemist ja taastõendamist vastavalt Turvajuht, tase 5 kutsestandardis kirjeldatud kompetentsusnõuetele.

1. **Hindamiskriteeriumid**

|  |  |
| --- | --- |
| **Kompetents/ tegevusnäitaja/ hindamiskriteerium** | **Tõendamine** |
| **KOHUSTUSLIKUD KOMPETENTSID** |  |
| 1. **Töökoha/tööpiirkonna ettevalmistamine**
 |
| kontrollib oma vastutusala toimimist vastavalt valveobjekti(de) (vt lisa 1 Kutsestandardis kasutatud terminid) ja tegevusala ettevõtja või sisevalve korraldaja eripärale | Tõendab testiga, vajadusel täpsustab vestlusel, teostab juhtumianalüüsi. |
| korraldab oma vastutusalasse kuuluva(tel) valveobjekti(del) vajalike töövahendite olemasolu |
| korraldab avastatud puuduste ja ohtude kõrvaldamise oma pädevuse piires, järgides töökorralduslikke dokumente |
| 1. **Valveobjekti (isiku, vara või korra) valvamine ja kaitsmine**
 |
| jälgib valveobjektil kehtivate eeskirjade täitmist; fikseerib rikkumised vastavalt korrale; arvestades rikkumise iseloomu edastab teabe vastavalt kehtestatud korrale; analüüsib eeskirjade rikkumisi, edastab teabe kliendile ning vajadusel teeb parendusettepanekuid, tuginedes rikkumiste analüüsile | Tõendab testiga, vajadusel täpsustab vestlusel, teostab juhtumianalüüsi. |
| avastades valveobjektile suunatud ohu või rikkumise, hindab selle iseloomu ja sekkub vastavalt olukorrale; tõrjub ohu või kõrvaldab rikkumise, järgides seadusest tulenevaid õigusi ja kohustusi |
| koostab ürituse turvaplaani ning kooskõlastab selle vastavate asutustega; korraldab korra tagamise üritusel vastavalt kinnitatud turvaplaanile; tagab üritusel korda (valvab ja kaitseb); juhendab turvameeskonda |
| 1. **Isiku ajutine vabaduse piiramine**
 |
| piirab/tõkestab isikute õigusvastase tegevuse vastavalt õigusaktidele; korraldab isikute tegevuste piiramise/ tõkestamise, arvestades õigusakte | Tõendab testiga, vajadusel täpsustab vestlusel, teostab juhtumianalüüsi. |
| peab isiku kinni vastavalt õigusaktidele, tagades tema põhiõigused; korraldab isiku kinnipidamise, arvestades õigusakte |
| tuvastab kinnipeetud isiku, lähtudes õigusaktidest; korraldab kinnipeetud isiku õigusaktidele vastava tuvastamise |
| annab kinnipeetu üle politseile või raviasutusele, lähtudes õigusaktidest; korraldab kinnipeetu õigusaktidele vastava üleandmise |
| tagab sündmuskoha puutumatuse ja asitõendite säilimise vastavalt õigusaktidele; korraldab õigusaktidele vastava sündmuskoha puutumatuse tagamise ja asitõendite säilimise |
| 1. **Füüsilise jõu, erivahendite ja relvade kasutamine**
 |
| korraldab füüsilise jõu õigusaktidele vastava kasutamise; kasutab füüsilist jõudu vastavalt õigusaktidele  | Tõendab testiga, vajadusel täpsustab vestlusel, teostab juhtumianalüüsi. |
| korraldab käeraudade õigusaktidele vastava kasutamise; kasutab käeraudu vastavalt õigusaktidele |
| korraldab gaasipihusti õigusaktidele vastava kasutamise; kasutab gaasipihustit vastavalt õigusaktidele  |
| korraldab kumminuia õigusaktidele vastava kasutamise.  |
| 1. **Ohu- ja eriolukordade ennetamine ja tegutsemine nendes**
 |
| täidab objekti tuleohutusnõudeid; jälgib objektil tuleohutusnõuete täitmist; tulekahjuhäire või tulekahju avastamise korral teavitab Häirekeskust ja asjakohaseid isikuid vastavalt kehtestatud korrale; hindab olukorda ja tegutseb vastavalt evakuatsiooniplaanile; kasutab sobivaid tulekustutusvahendeid, lähtudes tulekahju eripärast; teeb koostööd päästjatega; osaleb tuleohutuseeskirjade väljatöötamisel; kontrollib ja juhendab tuleohutuseeskirjade täitmist  | Tõendab testiga, vajadusel täpsustab vestlusel, teostab juhtumianalüüsi. |
| avastades valveobjektil ohu inimese elule ja tervisele ning kliendi varale (äkkrünnak, pommioht, loodusõnnetus jm) fikseerib ohu vastavalt korrale; kõrvaldab ohu või edastab pädevale isikule/organisatsioonile teabe ohu kõrvaldamiseks; jälgib olukorda kuni ohu kõrvaldamiseni; edastab teabe vastavalt kehtestatud korrale; teeb kliendile parendusettepanekuid ohtude ja kahjude ennetamiseks objektil  |
| 1. **Valvealase informatsiooni käitlemine**
 |
| hindab oma vastutusala toimimist, töötleb operatiivselt infot, reageerib antud hinnangule ning otsustab tegutsemisviisi vastavalt muutunud olukorrale ja kehtestatud korrale | Tõendab testiga, vajadusel täpsustab vestlusel, teostab juhtumianalüüsi. |
| hindab laekunud info prioriteetsust; vahetab ja edastab informatsiooni vastavalt kehtestatud korrale; otsustab edasise tegevuse, arvestades muutuvat olukorda |
| dokumenteerib sündmuse vastavalt kehtestatud korrale ja õigusaktidele; tagab sündmuste nõuetekohase dokumenteerimise |
| 1. **Tehniliste süsteemide kasutamine**
 |
| eristab ja tuvastab häiresignaali põhjuseid, arvestades valveseadme kasutusjuhendit; valvestab objekti vastavalt töökorraldusele; kasutab valvepiirkonnas olukorra jälgimiseks videosüsteeme; käitleb videosalvestuse materjale vastavalt kehtestatud korrale ja oma pädevusele; juhendab süsteemide kasutajaid ning kontrollib valveseadmestike õiguspärast kasutamist; pakub välja riskide hindamiseks ja haldamiseks vajalikke tehnilisi lahendusi; analüüsib häire- ja videosalvestisi vastavalt oma pädevusele | Tõendab testiga, vajadusel täpsustab vestlusel, teostab juhtumianalüüsi. |
| eristab ja tuvastab tulekahju häiresignaali asukoha ja häire liigi, arvestades süsteemi kasutusjuhendit ja süsteemide üldpõhimõtteid; hindab saadud teavet; valib edasise tegutsemisviisi, lähtudes kehtestatud korrast ja oma pädevusest; korraldab tuleohutuspaigaldiste kasutajate juhendamise |
| kasutab teabe vahetamiseks sidevahendeid jt infoedastusvahendeid lähtuvalt objekti eripärast, järgides sidepidamiseeskirja; kontrollib sidepidamiseeskirja täitmist ja side- ja infoedastusvahendite asjakohast kasutamist; korraldab vajalikke koolitusi |
| kasutab mehaanilise kaitse vahendeid vastavalt objekti eripärale ja arvestades vahendite tööpõhimõtteid ja kasutusjuhendit; korraldab mehaanilise kaitse vahendite kasutajate juhendamise |
| 1. **Läbipääsurežiimide tagamine**
 |
| tuvastab sobiva meetodiga isiku või transpordivahendi läbipääsuõiguse, lähtudes objektil kehtivatest reeglitest; töötab välja läbipääsureeglid, lähtudes kliendi vajadustest ja tagab nende täitmise  | Tõendab testiga, vajadusel täpsustab vestlusel, teostab juhtumianalüüsi. |
| teostab sobiva meetodiga isiku, temaga kaasas olevate esemete ja transpordivahendite kontrolli, arvestades õigusakte ja ohutusreegleid; juhendab turvatöötajaid kontrolli läbiviimisel  |
| 1. **Raha ja väärtpaberite saatmine**
 |
| korraldab raha ja väärtpaberite jalgsi saatmise vastavalt õigusaktidele ja regulatsioonidele; tagab jalgsi saatmisel raha ja väärtpaberite puutumatuse vastavalt õigusaktidele ja regulatsioonidele | Tõendab testiga, vajadusel täpsustab vestlusel, teostab juhtumianalüüsi. |
| korraldab raha ja väärtpaberite transpordivahendiga saatmise/vedamise vastavalt õigusaktidele ja regulatsioonidele; tagab transpordivahendiga saatmisel/vedamisel raha ja väärtpaberite puutumatuse vastavalt õigusaktidele ja regulatsioonidele |
| 1. **Juhtimine ja juhendamine**
 |
| organiseerib turvatöötaja esmaõppe või täiendusõppe, lähtudes turvaseadusest ja koolitusvajadusest | Tõendab testiga, vajadusel täpsustab vestlusel, teostab juhtumianalüüsi. |
| planeerib turvatööd oma vastutusalal vastavalt regulatsioonidele ja lepingulistele kohustustele; planeerib ressursi vastavalt vajadusele; kujundab positiivse, usaldusliku, teineteist toetava töökeskkonna |
| töötab välja turvatöötaja tegevusjuhendi; korraldab turva-/ valvetöötaja valveobjektipõhise juhendamise vastavalt objekti tegevusjuhenditele |
| teeb koostööd erinevate ettevõttesiseste ja -väliste isikute ning asutustega vastavalt regulatsioonidele |
| viibides ohuolukorras valveobjektil, asub vajadusel juhtima turvatöötaja tegevusi kuni olukorra lahendamiseni või pädevate ametiisikute saabumiseni |
| juhib meeskonda- kaasab, suhtleb, annab selgeid ja täpseid juhiseid ning korraldusi meeskonna liikmetele; arvestab meeskonnaliikmete erinevustega, toetab meeskonnaliikmeid ja aitab lahendada tööülesannete täitmisel tekkinud probleeme; teeb ettepanekuid muudatusteks enda või meeskonna edaspidises tegevuses, teeb ettepanekuid saadud kogemuste edaspidiseks rakendamiseks; motiveerib ja tunnustab meeskonnaliikmeid. |
| 1. **Turvakonsultatsioon**
 |
| selgitab välja valveobjekti omadustest tulenevad ohud; kaasab eksperte vastavalt vajadusele | Kirjalik harjutus -turvaplaani koostamine ja esitlemine vestlusel. |
| teeb ettepanekuid valveobjekti omadustest või eripärast tulenevate ohtude ärahoidmiseks või vähendamiseks |
| **VALITAVAD KOMPETENTSID** |
| 1. **Inkassatsioon**
 |
| korraldab raha, väärtpaberite ja väärtuste vastuvõtmise ning üleandmise vastavalt õigusaktidele, lepingutele ja regulatsioonidele; võtab raha, väärtpaberid ja väärtused enda vastutusele vastu ning annab enda vastutuselt üle vastavalt õigusaktidele ja regulatsioonidele; täidab vastutuse üleminekuks vajaliku dokumentatsiooni | Vastab täiendava valitava kompetentsi testi küsimustele, vajadusel täpsustab vestlusel, teostab juhtumianalüüsi. |
| korraldab raha, väärtpaberite ja väärtuste jalgsi transpordi vastavalt kehtestatud regulatsioonidele; koostab piirkonna ja objektide eripärade riskianalüüsi; teostab jalgsi raha, väärtpaberite ja väärtuste transporti vastavalt kehtestatud regulatsioonidele, arvestades piirkonna ja objektide eripäraga |
| korraldab raha, väärtpaberite ja väärtuste sõidukiga transpordi vastavalt kehtestatud regulatsioonidele; koostab piirkonna ja objektide turvaplaani ja määrab liikumisteekonna; teostab sõidukiga raha, väärtpaberite ja väärtustetransporti vastavalt regulatsioonidele, arvestades piirkonna ja objektide eripäraga; tunneb erinevate inkassatsioonis kasutatavate sõidukite kasutusjuhendeid |
| planeerib, korraldab ja kontrollib relvade, turvaseadmete ja -vahendite kasutamist; kasutab inkassatsiooni läbiviimisel erinevaid relvi, turvaseadmeid ja -vahendeid, arvestades kasutus- ja tööjuhendeid |
| 1. **Isikukaitse**
 |
| planeerib ja korraldab isikukaitseteenust, arvestades isikukaitse põhimõtteid ja meetmeid; koostab ja täidab isikukaitsega seotud dokumente ja aruandlust  | Vastab täiendava testi küsimustele, vajadusel täpsustab vestlusel, teostab juhtumianalüüsi. |
| eelkontrollib kaitstava isiku planeeritavad viibimiskohad, liikumisteekonnad ja objektid ning selgitab välja võimalikud ohud; ennetab, väldib ja kõrvaldab ohtusid; võtab kaitstava isiku objektil vastu; vahetab asjakohast infot; juhib meeskonnatööd objektil  |
| kasutab jalgsi liikumisel erinevaid formatsioone; tunneb ära ründeohu ja/või ründe kaitstava isiku suhtes ja tõrjub seda; juhib lähikaitsemeeskonna tööd  |
| teab sõidukite formatsioone liikumisel ning peatumisel; ennetab ja väldib eriolukordasid ning tõrjub ründeid liikumisel sõidukitega; tunneb kolonni moodustamise ja liikumise põhimõtteid; kasutab navigatsiooniseadmeid; koostab ja planeerib marsruute ning varumarsruute; juhib mobiilkaitse-meeskonna tööd |
| 1. **IT-vahendite kasutamine turvatöös**
 |
| kasutab aruandlusvorme, arvestades koondinfo mõju organisatsiooni põhitegevusele, andmete teekonda ja kvaliteedinõudeid; määrab rollidele volitusi tulenevalt suutlikkusest luua nõutud kvaliteediga andmeid; edastab veateateid, kirjeldades olukorra mõju andmekvaliteedile ja selle kaudu ka organisatsiooni protsessidele, tuleb toime andmetes esinevate eriolukordadega; jälgib kokkulepitud rollide ja tööjaotuse efektiivsust; hindab kogutavate andmete kvaliteeti; juhendab tööülesannetega seotud programmide juhendijärgset kasutamist  | Vastab täiendava testi küsimustele, vajadusel täpsustab vestlusel, teostab juhtumianalüüsi. |
| kasutab erialaspetsiifilisi programme; kasutab IKT protsesside, seadmete ja süsteemide põhimõisteid, tavakasutaja tasemel riist-/ tarkvara seadeid ja arvestab võrkude toimimise üldisemaid aluseid; häälestab vajadusel erinevaid IKT tava- ja eriseadmeid, lahendab üksikuid eriolukordi; korraldab meeskondade tööd ette antud rollide ulatuses; osaleb tehnoloogiliste seadmete kasutusjuhendite koostamisel; edastab veateateid, kirjeldades tehnilisi vahendeid ja tarkvara versioone; juhendab tööülesannetega seotud programmide juhendijärgset kasutamist |
| loeb ja hindab teenuse testimise tulemeid ja teenuste toimimise kvaliteedi raporteid; hindab protsesside ja andmete kasutamise tõhusust; korraldab eri rollide vahelist tööd; osaleb protsesside kirjeldamises ja efektiivsuse tõstmises; osaleb koostöös IKT arendus- ja käitluspartneriga; edastab veateateid, kirjeldades tehnilisi vahendeid ja tarkvara versioone |
| 1. **Turvatöötajate esmaõppe ja täienduskoolituse ettevalmistamine ning läbiviimine**
 |
| selgitab välja sihtgrupi koolitusvajaduse, arvestades valdkonna õiguslikke norme ja regulatsioone, õiguspraktikat ning tellija soovi; koostab koolituskava vastavalt regulatsioonidele ja oodatavatele õpitulemustele; hindab lisaressursside kaasamise vajadust | Vastab täiendava testi küsimustele, vajadusel täpsustab vestlusel, teostab juhtumianalüüsi.  |
| valmistab ette konkreetse koolituse sisu, lähtudes koolituskavas fikseeritud õpitulemustest; koostab uusi ja/või kohandab vanu õppematerjale, lähtudes oma teema käsitlemise loogikast ja arvestades õpikeskkonna võimalusi; kasutab kohaseid allikaid; viib läbi koolitust, kindlustades oma teema edastamise ettenähtud aja piires; kaasab lisaressursse |
| hindab koolitust, lähtudes kavandatud eesmärkidest; hindab koolitustulemusi, võrreldes neid koolituskavast tulenevate oodatavate tulemustega; annab tellijale tagasisidet läbitud koolituse tulemuslikkusest ja edasisest koolitusvajadusest |
| dokumenteerib koolitustegevuse vastavalt õigusaktidele ja tellija soovile. |

|  |
| --- |
| **LÄBIVAD KOMPETENTSID** |
| 1. **Turvajuht, tase 5 kutset läbiv kompetents**
 |
| kasutab oma töös eesti keelt vastavalt keeleseaduses toodud nõuetele | Läbivaid kompetentse hinnatakse teiste hindamisstandardis toodud kompetentside hindamise käigus |
| kasutab digioskuste osaoskusi Info haldamine, Suhtlemine digikeskkondades (v.a 2.3. Kodanikuaktiivsus veebis), Sisuloome (v.a 3.4 Programmeerimine) ja Turvalisus (vaata LISA 2 - Digioskused) |
| lähtub oma töös sellega seotud õigusaktidest; järgib organisatsioonis kehtestatud ning valveobjektiga seotud korda(sid); jälgib õigusaktide järgimist, sekkub rikkumise lõpetamiseks; koostab objekti valvamiseks ja kaitsmiseks töökorralduslikke juhendeid |
| õigusvastase sündmuse puhul teavitab asjaomaseid isikuid/organisatsioone/ametiasutusi vastavalt kehtestatud korrale;  |
| järgib tööohutusnõudeid, elektriohutusnõudeid, tuleohutusnõudeid, päästevahendite jm ohutusnõudeid; korraldab ohutu töökeskkonna tagamise; jälgib ohutusnõuete täitmist objektil; hindab ohutusega seotud riske objektil, teeb ettepanekuid riskide maandamiseks |
| valib isikust lähtuvalt sobiva suhtlemisstiili ja -viisi; suhtleb inimestega korrektselt; ennetab ja lahendab konflikte; langetab konstruktiivseid otsuseid ka mittetäieliku info alusel |
| dokumenteerib teenistusalase tegevuse vastavalt kehtestatud korrale; korraldab andmete nõuetekohase töötlemise |
| käitub esmaabi osutamist vajavas situatsioonis sobival viisil |
| kannab vormiriietust vastavalt nõuetele; järgib kehtestatud vormikandmise eeskirju. |

1. **Hindamismeetodid ja nende kirjeldus**

Teadmiste kontrollimise meetodid Turvajuht, tase 5 kutse esmakordsel taotlemisel on:

1. Kirjalik ülesanne – kutse taotleja koostab ja esitab enne testi täitmisele asumist hindamisgrupile turvaplaani.
2. Teadmiste kontrolli test (valikvastustega küsimustik) – kutsetaotleja sooritab testi vastavalt etteantud juhistele.
3. Vestlus - hindajate poolt ette antud ettevalmistusaja järel kutsetaotleja:
* teostab juhtumianalüüsi vastavalt eksamipiletis toodule;
* täpsustab tema poolt koostatud turvaplaani sisu.

Teadmiste kontrollimise meetodid Turvajuht, tase 5 kutse taastõendamisel on:

1. Teadmiste kontrolli test (valikvastustega küsimustik) – kutsetaotleja sooritab testi vastavalt etteantud juhistele.
2. Vestlus - hindajate poolt ette antud ettevalmistusaja järel kutse taastõendaja:
* teostab juhtumianalüüsi vastavalt eksamipiletis toodule (*võib sisaldada näitliku valveobjekti üldise turvaplaani suulist esitamist);*
1. **Hindamise korraldus**

Kutse Turvajuht, tase 5 esmataotleja ja taastõendaja kompetentsust hindab kutsekomisjoni poolt moodustatud tööandjate, spetsialistide ja koolitajate esindajatest koosnev vähemalt kolmeliikmeline hindamiskomisjoni hindamisgrupp. Kutsehindamise teadmiste kontrolli testi sooritamise kontrollib üks hindamisgrupi liige.

Kutsehindamise võib jätta korraldamata, kui välja kuulutatud kutsehindamisele on laekunud vähem kui 5 (viis) taotlust. Taotleja kompetentsuse hindamine viiakse läbi kutse andja poolt kinnitatud toimumiskohas ja kutseandja kodulehel toodud kuupäevadel.

Kutsehindamine esmakordsel taotlemisel viiakse üldjuhul läbi vahetult peale Turvajuhi põhiõppe läbimist, kuid mitte hiljem kui ühe aasta jooksul põhiõppe läbimisest.

Turvajuht, tase 5 kutse taotlemisel tuleb kutsetaotlejal tõendada [Turvajuht, tase 5 kutsestandardis](https://www.kutseregister.ee/ctrl/et/Standardid/vaata/10723252) toodud kohustuslikud kompetentsid B.2.1 – B.2.11 ning läbiv kompetents B.2.16. Lisaks on kutsetaotlejal võimalik tõendada kutsestandardis toodud valitavaid kompetentse B.2.12 – B.2.15.

Kui kutsetaotleja, kes omab eelnevalt Turvajuht, tase 5 kehtivat kutsekvalifikatsiooni ja taotleb vähemalt ühte valitavatest kompetentsidest, siis sooritab ta kutsehindamise ainult vastavalt käesoleva hindamisstandardis **valitava kompetentsi hindamine** alajaotuses toodud juhisele.

**Hindamise esimeses osas** vastab taotleja või taastõendaja **teadmiste kontrolli testi** **küsimustele** (valikvastustega küsimustik), ülesande sooritamisega tõendab taotleja või taastõendaja järgmisi **kohustuslikke kompetentse:**

* Töökoha/tööpiirkonna ettevalmistamine
* Valveobjekti (isiku, vara või korra) valvamine ja kaitsmine
* Isiku ajutine vabaduse piiramine
* Füüsilise jõu, erivahendite ja relvade kasutamine
* Ohu- ja eriolukordade ennetamine ja tegutsemine nendes
* Valvealase informatsiooni käitlemine
* Tehniliste süsteemide kasutamine
* Läbipääsurežiimide tagamine
* Raha ja väärtpaberite saatmine
* Juhtimine ja juhendamine
* Turvakonsultatsioon

Kohustuslike kompetentside kirjalik test sisaldab **70** valikvastuse variantidega küsimust.

Teadmiste kontrolli testi sooritamiseks on aega kuni **110** minutit.

Igale küsimusele on antud kolm vastusevarianti, millest ainuõige on alati üks vastusevariant. Õige vastusevariandi valikul tuleb lähtuda kehtivatest õigusaktidest, õppematerjalidest ja vastusevariandi täiuslikkusest.

Turvajuht, tase 5 kutsestandardis on 11 kohustuslikku kompetentsi, millest teadmiste kontrolli testi positiivseks sooritamiseks peab olema tõendatud **kõik 11 kompetentsi**.

Iga kohustusliku kompetentsi tõendamiseks tuleb vastata õigesti vähemalt **60%** konkreetse kompetentsi kohta esitatud küsimustest (vt allolev tabel).

|  |  |  |
| --- | --- | --- |
| **Kohustuslik kompetents** | **Küsimuste arv (70)** | **Sooritatud 60%** |
| B.2.1 Töökoha/tööpiirkonna ettevalmistamine | 5 | 3 |
| B.2.2. Valveobjekti (isiku, vara või korra) valvamine ja kaitsmine | 5 | 3 |
| B.2.3. Isiku ajutine vabaduse piiramine | 10 | 6 |
| B.2.4. Füüsilise jõu, erivahendite ja relvade kasutamine | 10 | 6 |
| B.2.5. Ohu- ja eriolukordade ennetamine ja tegutsemine nendes | 10 | 6 |
| B.2.6. Valvealase informatsiooni käitlemine | 5 | 3 |
| B.2.7. Tehniliste süsteemide kasutamine | 5 | 3 |
| B.2.8. Läbipääsurežiimide tagamine | 5 | 3 |
| B.2.9. Raha ja väärtpaberite saatmine | 5 | 3 |
| B.2.10. Juhtimine ja juhendamine | 5 | 3 |
| B.2.11. Turvakonsultatsioon | 5 | 3 |

Teadmiste kontrolli test mittesooritamisel loetakse kutse taotlemine ebaõnnestunuks ilma suulise vestluseta ja kutse taotleja peab registreeruma uuesti eksamile.

Teadmiste kontrolli test positiivsel sooritamisel lubatakse kutsetaotleja eksami teisele osale ehk suulisele vestlusele.

Enne kutseeksami teist osa tutvub hindamisgrupp kutsetaotleja teadmiste kontrolli test tulemustega ja kutse taotlemiseks esitatud turvaplaaniga ning valmistab nende põhjal ette vestluse. Vestlus toimub peale teadmiste kontrolli test positiivset sooritamist samal päeval.

**Hindamise teises osas** tõendab taotleja või taastõendaja eksamipiletist tuleneva juhtumianalüüsi käigus **kohustuslike kompetentside koosmõju turvatöötajate juhtimise ja juhendamise seisukohast**.

Turvajuht, tase 5 kutse **esmakordsel taotlemisel** toimub vestlusel täiendavalt kirjalikult esitatud turvaplaani ülevaatamine koos selgitava vestlusega - vt. Turvaplaani koostamise juhist ETEL kodulehel [„Soovitused Turvajuht, tase 5 kutsekvalifikatsiooni hindamisel koostatava valveobjekti turvaplaanile“](http://www.etel.ee/tegevusvaldkonnad/materjalid/turvaplaan)

Vestluse aeg ühe kutsetaotleja kohta on kuni 45 minutit.

Kutsetaotlejal on võimalik alates 2019 aastast täiendavalt tõendada Turvajuht, tase 5 kutsestandardis toodud **valitavaid kompetentse**. Kutse andja poolt eraldi välja kuulutatud hindamiste positiivse läbimisega on esmataotlejal või taastõendajal võimalik kinnitada oma pädevused spetsialiseerumisel järgmistele valitavatele kompetentsidele:

* **Inkassatsioon**
* **Isikukaitse**
* **IT-vahendite kasutamine turvatöös**
* **Turvatöötajate esmaõppe ja täienduskoolituse ettevalmistamine ning läbiviimine**

**Valitava(te) kompetentsi(de)** tõendamiseks sooritab kutse taotleja või taastõendaja täiendava teadmiste kontrolli testi ja läbib eksamipileti alusel vestluse valitud kompetentsi(de) kohta. Hindamisgrupp võib esitada eksamineeritavale lahendamiseks valitava kompetentsi taotlemisega seotud kaasuse.

Teadmiste kontrolli test sisaldab ühe valitava kompetentsi kohta 10 valikvastuse variantidega küsimust ja testi sooritamiseks on aega kuni 15 minutit ühe valitava kompetentsi kohta.

Test loetakse sooritatuks (positiivseks) kui õigesti on vastatud vähemalt 80 % valitud kompetentsi küsimustest. Täiendava vestluse aeg ühe valitava kompetentsi kohta on kuni 15 minutit.

Kirjaliku eksamiosa positiivne tulemus on eelduseks hindamise suulisele eksamiosale pääsemiseks. Hindamisgrupi esimees teatab taotlejale/taastõendajale teadmiste kontrolli testi tulemuse vahetult peale testi sooritamisest ja informeerib suulise eksamiosa sooritamise ajast.

**Läbivaid kompetentse** hinnatakse teiste kutsestandardis toodud kompetentside hindamise käigus.

Kutsekvalifikatsiooni mittesaamise korral sooritab taotleja/taastõendaja korduseksami täies mahus.

Otsuse kutse andmise või mitte andmise kohta teeb kutsekomisjon hindamisgrupi poolt esitatud kutsehindamise protokollis toodud kutse andmise või kutse mitteandmise ettepanekule.

1. **Juhised ja vormid hindajale**

Enne hindamist tutvuge:

* Turvajuht, tase 5 kutsestandardiga,
* Isiku kompetentsuse hindaja, tase 5 kutsestandardiga,
* kompetentsipõhise hindamise mõistete ja põhimõtetega,
* kutse andmise korraga,
* hindamise üldise informatsiooniga,
* hindamiskriteeriumidega,
* hindamismeetoditega,
* hindamisülesannetega,
* hindamise korraldusega,
* hindamisel kasutatavate vormidega.

Hindamise ajal:

* jälgige igat taotlejat hindamisprotsessis personaalselt
* täitke iga taotleja kohta personaalne hindamisvorm,
* esitage vajadusel küsimusi hindamiskriteeriumide täitmise osas,
* hinnake iga hindamiskriteeriumi järgi,
* vormistage hindamistulemus iga hindamiskriteeriumi kohta.

Hindamise järel:

* andke taotlejale konstruktiivset tagasisidet,
* vormistage hindamistulemus,
* edastage oma ettepanek kutse andmise kohta kutsekomisjonile
1. **Lisad**

Lisa 1 - [Kutsestandardi Turvajuht, tase 5 lisas 1 kasutatavad terminid](https://www.kutseregister.ee/ctrl/et/Standardid/vaata/10723252)

Lisa 2 - [Kutsestandardi Turvajuht, tase 5 lisas 2 kasutatavad Digioskused](https://www.kutseregister.ee/ctrl/et/Standardid/vaata/10723252)

Lisa 3 **-** Turvajuht, tase 5 kutse taotleja kompetentsuse hindamisvorm

Lisa 4 - [Isiku kompetentsuse hindaja, tase 5 kutsestandardiga](https://www.kutseregister.ee/ctrl/et/Standardid/vaata/10683732)

Lisa 5 - [Soovitused Turvajuht, tase 5 kutsekvalifikatsiooni hindamisel koostatava valveobjekti turvaplaanile](https://eestiturvaliit.sharepoint.com/ETEL-Eksamikeskus/Shared%20Documents/Lisa%204%20http%3A/www.etel.ee/tegevusvaldkonnad/materjalid/turvaplaan)

**Lisa 3**

**TURVAJUHT, tase 5 kutse taotleja kompetentsuse hindamisvorm**

Kutse taotleja ees-ja perekonnanimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teadmiste kontrolli test variant \_\_\_\_ Kuupäev: \_\_\_\_ / \_\_\_\_ /\_\_\_\_\_\_\_\_\_\_\_.a

|  |  |
| --- | --- |
| **Töökoha/tööpiirkonna ettevalmistamine** TÕENDATUD/MITTE TÕENDATUD | (lävend 3) |
| **Valveobjekti (isiku, vara või korra) valvamine ja kaitsmine** TÕENDATUD/MITTE TÕENDATUD | (lävend 3) |
| **Isiku ajutine vabaduse piiramine** TÕENDATUD/MITTE TÕENDATUD | (lävend 6) |
| **Füüsilise jõu, erivahendite ja relvade kasutamine** TÕENDATUD/MITTE TÕENDATUD | (lävend 6) |
| **Ohu- ja eriolukordade ennetamine ja tegutsemine nendes** TÕENDATUD/MITTE TÕENDATUD | (lävend 6) |
| **Valvealase informatsiooni käitlemine** TÕENDATUD/MITTE TÕENDATUD | (lävend 3) |
| **Tehniliste süsteemide kasutamine** TÕENDATUD/MITTE TÕENDATUD | (lävend 3) |
| **Läbipääsurežiimide tagamine** TÕENDATUD/MITTE TÕENDATUD | (lävend 3) |
| **Raha ja väärtpaberite saatmine** TÕENDATUD/MITTE TÕENDATUD | (lävend 3) |
| **Juhtimine ja juhendamine** TÕENDATUD/MITTE TÕENDATUD | (lävend 3) |
| **Turvakonsultatsioon** TÕENDATUD/MITTE TÕENDATUD | (lävend 3) |
| **V1 Inkassatsioon**TÕENDATUD/MITTE TÕENDATUD | (lävend 8) |
| **V2 Isikukaitse**TÕENDATUD/MITTE TÕENDATUD | (lävend 8) |
| **V3 IT-vahendite kasutamine turvatöös**TÕENDATUD/MITTE TÕENDATUD | (lävend 8) |
| **V4 Turvatöötaja esmaõppe ja täiendkoolituse ettevalmistamine ja läbiviimine**TÕENDATUD/MITTE TÕENDATUD | (lävend 8) |

**Turvajust, tase 5 kutsehindamise teadmiste kontrolli testi tulemus**

Teadmiste kontrollitestiga on kohustuslikud kompetentsid **TÕENDATUD MITTE TÕENDATUD**

Teadmiste kontrollitestiga on valitav(ad) kompetents(id) \_\_\_\_\_\_\_\_\_\_ **TÕENDATUD MITTE TÕENDATUD**

Testi sooritaja allkiri: \_\_\_\_\_\_\_\_\_\_\_\_\_\_\_\_\_\_\_ Testi kontrollija allkiri: \_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Selgitus: |

**Turvajuht, tase 5 kutsehindamise vestluse tulemus**

Hinnatakse vestluse käigus kohustuslike ja läbivate kompetentside koosmõju ning juhtumianalüüsi lahendamist turvatöötajate juhtimise ja juhendamise seisukohast vastavalt piletile nr \_\_\_\_

Vestlusega on kohustuslikud kompetentsid **TÕENDATUD MITTE TÕENDATUD**

Vestlusega on valitav(ad) kompetents(id) \_\_\_\_\_\_\_\_\_\_ **TÕENDATUD MITTE TÕENDATUD**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Selgitus: |

 |  |  |  |  |  |  |  |  |

**Turvajuht, tase 5 kutsehindamise kirjaliku harjutuse tulemus**

Hinnatakse kirjalikult esitatud turvaplaani vestlusel ülevaatamise käigus kohustuslike ja läbivate kompetentside koosmõju turvaplaani koostamise seisukohast.

Turvajuht, tase 5 kutse taotleja turvaplaani kaitsmisega on**:**  **KOMPETENTSID TÕENDATUD**

 **MITTE TÕENDATUD**

|  |
| --- |
| Selgitus: |

|  |
| --- |
| Mittetõendatud hindamistulemuse kokkuvõttev selgitus: |

**HINDAMISGRUPI ETTEPANEK KUTSEKOMISJONILE**

 **Anda taotlejale Turvajuht, tase 5 kutse**

 **Mitte anda taotlejale Turvajust, tase 5 kutset**

Hindamisgrupi esimees: nimi, allkiri \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Hindamisgrupi liikmed: nimi, allkiri \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 nimi, allkiri \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_